Пи-мезондор

Пи-мезондор (грекче πῖ – пи тамгасы жана μέσον – ортоңку) – үч туруксуз элементардык бөлүкчөдөн турган топ. π0, π+ жана π− менен белгиленет. Алардын экөө заряддалган (л+, π−), бирөө нейтралдуу (π0). Адрондор тобуна кирет. Пиондордун спини нөлгө барабар жана Бозе-Эйнштейн. статистикасына баш иет. Алар өз ара аракеттенишүүнүн бардык түрлөрүнө катышат. Пиондордун бар экендигин 1935-ж. япон физиги X. Юкава болжолдуу айткан. Алар протондон 7 эсе жеңил, электрондон 270 эсе оор болуп, экөөнүн ортосундагы абалды ээлеп, мезондор деп аталган. Кийин космос нурларында табылган. π+ жана π− – мезондор чоң массага ээ, ошондуктан алардын радиациялык жоготуулары өтө аз болуп, калындыгы 1 м коргошун пластинкасынан өтө алат. 
Категория:Физика
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9